ત્યાર પછી વોશીંગટનમાં “અમેરિકન કોંગ્રેસની ‘વોચડોગ’ એજન્સી જનરલ ઓફિસમાં એકાઉન્ટિંગ ઓફિસમાં ટેક્સ પોલિસી અને એડમિનિસ્ટ્રશનના ડેપ્યુટી ડાયરેક્ટર તરીકે તેઓ નિમાયા અને ત્યાર બાદ ત્યાં જ ચીફ ફાઈનાન્સિયલ ઓફિસર તરીકે નાણાંપ્રધાનની જવાબદારી ૨૦૦૦થી ૨૦૧૪ સુધી સંભાળી. એ હોદાની રૂએ વોશીંગટનના બાર બિલિયન ડોલરના બજેટની વ્યવસ્થા અને વ્યવહાર એમના હાથમાં હતાં. અમેરિકન કરવેરા અને નાણાકિય ક્ષેત્રે નોંધપાત્ર પ્રદાન કરવા બદલ નટવર ગાંધીનું ઘણાં એવોડર્સથી બહુમાન થયું છે. આંતરાષ્ટ્રિય ક્ષેત્રે ગુજરાતની પ્રતિષ્ઠા વધારવા માટે ૧૯૯૬માં એમને ‘વિશ્વગુર્જરી’ એવોર્ડ પણ એનાયત થયો છે. વધુમાં ગાંધીની સાવરકંડલાથી અમેરિકાની રાજધાની વોશીંગ્ટન સુધીની જીવનયાત્રા અને વોશીંગટનને નાણાંકીય રીતે સધ્ધર બનાવવામાં એના સી. એફ. ઓ. તરીકે એમણે જે ભાગ ભજવ્યો તેની રસપ્રદ વાત આ આત્મકથામાં થઈ છે.”